Washington 3. novembra (TASR) - Všetkých 90.000 hlasov, ktoré odovzdali neprítomní voliči na Floride, nebude sčítaných do štvrtka, čo by mohlo konečné výsledky v tomto kľúčovom štáte oneskoriť o niekoľko dní. Informovala o tom v utorok televízia CNN.
Po sčítaný takmer 80 percent hlasov na Floride viedol prezident George W. Bush v štáte pred senátorom Johom Kerrym pomerom 52 k 48 percentám. Pred štyrmi rokmi tu Bush zvíťazil nad demokratom Alom Gorom rozdielom len 537 hlasov.
Na základe takmer 80 percent sčítaných hlasov vedie Bush aj v ďalšom rozhodujúcom štáte Ohio - podobným pomerom 52 k 47 percentám.